|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Т: +381 21 456 217, 487 4604; Fax: +381 21 456 217  Ounz@vojvodinа.gov.rs | |
|  | Szám: 128-90-1/2018-05. | Dátum: 2018. február 05. |

A Vajdaság Autonóm Tartomány 2018. évi költségvetéséről szóló tartományi képviselőházi rendelet (Vajdaság AT Hivatalos Lapja, 57/2017. szám) 22. szakaszának 4. bekezdése alapján és 24. szakaszának 2. bekezdésével összhangban, továbbá A nemzeti kisebbségek – nemzeti közösségek szervezetei számára költségvetési eszközök odaítéléséről szóló tartományi képviselőházi rendelet (Vajdaság AT Hivatalos Lapja, 14/2015. szám) 3. szakasza alapján a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

*a vajdasági nemzetek közötti tolerancia*

*megőrzésére és ápolására irányuló projektek 2018. évi*

*társfinanszírozására*

A pályázatot *A multikulturalizmus és tolerancia érvényesítése Vajdaságban* elnevezésű projekt keretében olyan programok, projektek és tevékenységek 2018. évi társfinanszírozására írjuk ki, amelyeknek célja a vajdasági nemzetek közötti tolerancia megőrzése és ápolása.

A pályázatot összesen **13.300.000,00** dinárösszegre írjuk ki.

**I. AZ ESZKÖZÖK FELOSZTÁSA**

Az eszközöket olyan szervezetek, egyesületek, társulások és más szubjektumok programjainak, projektjeinek és tevékenységeinek 2018. évi társfinanszírozására írjuk ki, amelyeknek célja a multikulturális társadalom értékeinek érvényre juttatása és a vajdasági nemzetek közötti tolerancia megőrzése és ápolása, különös tekintettel:

* a gyártás és a televízió és rádió programok gyártásának, internetes bemutatkozások, más elektronikus bemutatkozási formák, a nyomtatott propaganda tevékenység, a nyomtatott médiák tevékenységének és a médiatevékenység egyéb formáinak fejlesztésére,
* könyvek, brosúrák, folyóiratok vagy egyéb nonprofit jellegű nyomtatványok kiadására,
* szemináriumok, konferenciák és más tudományos és edukációs összejöveteli formák szervezésére,
* felszerelés beszerzésére, helyiségek berendezésére és átalakítására és beruházási befektetésekre;
* kulturális, oktatási, sport- és egyéb rendezvények szervezésére.

**II. PÁLYÁZATI FELTÉTELEK**

* A pályázatra kizárólag Vajdaság autonóm tartomány székhelyű, bejegyzett jogi személyek – szervezetek, egyesületek, társulások és más szubjektumok jelentkezhetnek, amelyeknek tevékenysége a nemzetek közötti tolerancia megőrzésén alapul, illetve olyan szervezetek, egyesületek és társulások, amelyeknek programjai, projektjei vagy tevékenységei Vajdaság Autonóm Tartomány területén a nemzetek közötti tolerancia megőrzésére és ápolására irányulnak.
* A pályázatra kizárólag nonprofit szervezetek (egyesületek, társulások, alapítványok és más nonprofit szervezetek) jelentkezhetnek.
* Az eszközök odaítéléséről való döntéshozatal alkalmával mérlegelni kell a benyújtott projektjavaslat terjedelmét és jelentőségét, teljesítésének módját és a projekt révén megvalósuló konkrét eredményeket.
* Az eszközök odaítéléséről való döntéshozatalkor előnyben részesülnek a nemzetek közötti tolerancia szellemének a fiatalok körében való erősítésére, megőrzésére és ápolására irányuló projektek.

**III. KÜLÖN FELTÉTELEK**

**Közbeszerzések**

Ha a jelen pályázat szerinti eszközök igénybe vevőjére a Közbeszerzésekről szóló törvény érvényes, illetve ha a jelen pályázaton odaítélt eszközöket munkálatok, javak vagy szolgáltatások beszerzésére használja fel, a közpénzek részaránya pedig meghaladja a beszerzés értékének 50%-át, az eszközök igénybe vevője megrendelőnek minősül és köteles a Közbeszerzésekről szóló törvényt alkalmazni.

**IV. A PÁLYÁZÁS MÓDJA**

* Pályázati kérelmeket egy példányban, kizárólag a Titkárság pályázati formanyomtatványán lehet benyújtani.
* A pályázati dokumentáció 2018. február 5-étőlvehető át a Titkárság irodahelyiségeiben, vagy letölthető a [www.puma.vojvodina.gov.rs](http://www.puma.vojvodina.gov.rs) webcímről.
* A pályázó csak egy pályázati jelentkezést nyújthat be a pályázatra.
* A pályázathoz kötelező a következő dokumentumok másolatát benyújtani:

1. a szervezet bejegyzéséről szóló hivatalos bizonyítékot (a Gazdasági Regiszterek Ügynökségének határozata),
2. az adóazonosító szám (PIB) bizonylatát.

* A pályázati jelentkezéseket szerb nyelven vagy a Vajdaság Autonóm Tartomány területén hivatalos használatban levő nemzeti közösségek nyelvén kell benyújtani.
* A jelentkezéseket személyesen, Újvidéken a tartományi közigazgatási szervek iktatójában (a Tartományi Kormány épületében) kell átadni vagy pedig postán a következő címre kell küldeni:

*Tartományi Oktatási, Jogalkotási, Közigazgatási és*

*Nemzeti Kisebbségi – Nemzeti Közösségi Titkárság*

*21000 Újvidék*

*Mihailo Pupin sugárút 16.*

*(Pokrajinski sekretarijat za obrazovanje, propise, upravu*

*i nacionalne manjine - nacionalne zajednice,*

*21 000 Novi Sad,*

*Bulevar Mihajla Pupina 16).*

*Fel kell tüntetni:*

*A VAJDASÁGI NEMZETEK KÖZÖTTI TOLERANCIA MEGŐRZÉSÉVEL ÉS ÁPOLÁSÁVAL FOGLALKOZÓ PROJEKTEK TÁRSFINANSZÍROZÁSÁRA KIÍRT PÁLYÁZATRA*

* A pályázat 2018. március 5-éig áll nyitva.

**V. A PROJEKTEK ÉRTÉKELÉSE ÉS DÖNTÉSHOZATAL AZ ESZKÖZÖK ODAÍTÉLÉSÉRŐL**

* A pályázati jelentkezéseket a tartományi oktatási, jogalkotási közigazgatási és nemzeti kisebbségi – nemzeti közösségi titkár által kinevezett bizottság bírálja el.
* A határidőn túl beérkezett, hiányos vagy szabálytalanul kitöltött jelentkezéseket, amelyeket nem a meghatalmazott személyek nyújtottak be, olvashatatlanul vagy ceruzával kitöltött, valamint a pályázat tárgyától eltérő jelentkezéseket a bizottság nem veszi figyelembe.
* A bizottság nem veszi figyelembe azokat a jelentkezéseket, amelyeket olyan jelentkezők nyújtottak be, akiknek a Titkárság korábbi pályázatok során eszközöket ítélt oda, de nem tettek eleget a szóban forgó pályázatok szerint vállalt kötelezettségeiknek.
* A bizottság nem veszi figyelembe a közvetlen költségvetési eszközfelhasználók jelentkezéseit.
* A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, vagy helyszínelést végezzen, illetve az eszközök odaítéléséért pótfeltételek teljesítését határozza meg.
* A határozatot az eszközök felosztásáról a pályázati bizottság javaslatára a tartományi titkár hozza meg.
* A Titkárság nem köteles megindokolni döntését.
* A tartományi titkár döntése végleges, és ellene nem alkalmazható jogorvoslat.
* A jelentkezéseket és a csatolt dokumentációt a jelentkezőnek nem juttatjuk vissza.
* Azokkal a pályázókkal, amelyek részére a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság jóváhagyja az eszközöket, szerződést köt a tevékenységek társfinanszírozásáról, és ennek alapján végzi az eszközök folyósítását.
* A pályázók, amelyek részére a pályázat alapján az eszközöket odaítélik, de a Kincstári Igazgatóságnál nem rendelkeznek számlával, kötelesek lesznek meghatározott időn belül ott számlát nyitni. Az eljárás tartalmazza az illetékes szerv megkeresését az említett számla megnyitására vonatkozó kérvénnyel.
* A pályázat eredményeit a pályázat befejeztével közzétesszük a Titkárság hivatalos honlapján.

Nyilas Mihály s.k.,

tartományi titkár